പാകിസ്ഥാന് പര്യടനത്തിന്റെ കാര്യത്തില് ഇംഗ്ലണ്ടിന്റെ തീരുമാനം 2 ദിവസത്തിനകം ന്യൂസിലാന്ഡ് ക്രിക്കറ്റ് ടീം പാകിസ്ഥാന് പര്യടനം റദ്ദാക്കിയതിന് പിന്നാലെ ഇംഗ്ലണ്ട് ടീമും പര്യടനത്തില് നിന്ന് പിന്മാറാന് സാധ്യത. ഒക്ടോബറില് 2 ടി20 മത്സരങ്ങള് കളിക്കാന് ഇംഗ്ലണ്ട് ടീം പാകിസ്ഥാനില് എത്തുമെന്ന് നേരത്തെ തീരുമാനിച്ചിരുന്നു. എന്നാല് ന്യൂസിലാന്ഡ് ടീം പര്യടനത്തില് നിന്ന് പിന്മാറിയതിനെ പിന്നാലെ 2 ദിവസത്തിനകം ഇംഗ്ലണ്ടിന്റെ പാകിസ്ഥാന് പര്യടനത്തിന്റെ കാര്യത്തില് തീരുമാനം ഉണ്ടാവുമെന്ന് ഇംഗ്ലണ്ട് ക്രിക്കറ്റ് ബോര്ഡ് വ്യക്തമാക്കി. 2005ന് ശേഷം ആദ്യമായാണ് ഇംഗ്ലണ്ട് പാകിസ്ഥാനില് പരമ്ബരക്ക് ഒരുങ്ങുന്നത്. സുരക്ഷാ കാരണങ്ങള് ചൂണ്ടിക്കാട്ടിയാണ് ന്യൂസിലാന്ഡ് പാകിസ്ഥാന് പര്യടനത്തില് നിന്ന് അവസാന നിമിഷം പിന്മാറിയത്. ഈ വര്ഷം അവസാനം വെസ്റ്റിന്ഡീസും അടുത്ത വര്ഷം ഓസ്ട്രേലിയയും പാകിസ്ഥാനില് പര്യടനം നടത്താനിരിക്കെയാണ് ന്യൂസിലാന്ഡ് സുരക്ഷാ കാരണങ്ങള് പറഞ്ഞ് പരമ്ബരയില് നിന്ന് പിന്മാറിയത്.